Φήμιος

Με το όνομα Φήμιος αναφέρονται 4 διαφορετικά πρόσωπα της ελληνικής μυθολογίας, τα εξής:


 * 1) Ο πατέρας του Αιγέα κατά μία εκδοχή, αντί του Πανδίονα και επομένως παππούς του μεγάλου ήρωα Θησέα. Ο Φήμιος αυτός λατρευόταν στην Ερυθρά.
 * 2) Γιος του Άμπυγα, που έδωσε το όνομά του στην πόλη των Φημιών στην Αρναία, σύμφωνα με τον Ελλάνικο.
 * 3) Περίφημος Ιθακήσιος αοιδός (τραγουδιστής) στην Οδύσσεια του Ομήρου. Παρέμεινε στην Ιθάκη, κοντά στην Πηνελόπη, την οποία είχε συνοδεύσει και στη Σπάρτη. Αναφέρεται ως αυτοδίδακτος. Στη ραψωδία α της Οδύσσειας ο Φήμιος τραγουδά τον γυρισμό των Αχαιών από την Τροία, η Πηνελόπη όμως κατεβαίνει πονεμένη και τον καλεί να αλλάξει τραγούδι. Ακόμα, πληροφορούμαστε ότι ο Φήμιος τραγουδά για τους μνηστήρες «παρά τη θέλησή του». Στο τέλος, ο Φήμιος ικετεύει τον Οδυσσέα να μη τον σκοτώσει μαζί με τους μνηστήρες και εισακούεται.
 * 4) «Διδάσκαλος γραμμάτων» από τη Σμύρνη, που ο θρύλος τον «θέλει» είτε θετό πατέρα του Ομήρου, είτε δάσκαλό του.


 * Ο αστεροειδής 10664 Φήμιος (10664 Phemios), που ανακαλύφθηκε το 1973 και ανήκει στην Τρωική Ομάδα, πήρε το όνομά του από το τρίτο από τα μυθικά αυτά πρόσωπα.

Φημιος

Κατηγορία:Οδύσσεια

Phemius Femio Phémios Femio ペーミオス Фемије